รัฐบาลไทย-ข่าวทำเนียบรัฐบาล-กรมศุลกากร : สรุปข่าวประจำเดือนตุลาคม 2564
วันพฤหัสบดีที่ 11 พฤศจิกายน 2564
กรมศุลกากร : สรุปข่าวประจําเดือนตุลาคม 2564
กรมศุลกากร มีหน้าที่อํานวยความสะดวกทางการค้าและปราบปรามผู้กระทําความผิดเพื่อสนับสนุนด้านเศรษฐกิจและปกป้องสังคมคู่กันไป กรมศุลกากรจึงได้สรุปข่าวประจําเดือนตุลาคม 2564
นายชัยยุทธ คําคุณ ที่ปรึกษาด้านพัฒนาระบบควบคุมทางศุลกากร ในฐานะโฆษกกรมศุลกากร เปิดเผยว่า กรมศุลกากร มีนโยบายให้การเร่งรัดปราบปรามการลักลอบและหลีกเลี่ยงนําสินค้าเข้ามาในราชอาณาจักร เพื่อให้เกิดความเป็นธรรมในการจัดเก็บภาษี ปกป้องสังคมและสิ่งแวดล้อม จึงสั่งการให้หน่วยงานในสังกัดพร้อมหน่วยปฏิบัติการวางแผนตรวจค้นจับกุมอย่างเข้มงวดเป็นพิเศษ เพื่อสกัดกั้นป้องกันและปราบปรามการกระทําความผิดตาม พ.ร.บ.ศุลกากร พ.ศ. 2560 และกฎหมายอื่นที่เกี่ยวข้อง ไม่ว่าจะเป็น สินค้าเกษตร น้ํามัน ยาเสพติด IPRs และสินค้าละเมิดอนุสัญญา CITES โดยสืบสวนหาข่าวและออกลาดตระเวนด้วยรถยนต์ ตรวจค้นรถบรรทุก โกดัง แหล่งจําหน่าย สถานที่เก็บรักษาที่เชื่อได้ว่ามีของผิดกฎหมายเก็บซุกซ่อนอยู่ อีกทั้งยังมีแผนการป้องกันและปราบปรามสินค้าดังกล่าวในช่วงเวลาที่มีความเสี่ยงในการลักลอบนําสินค้าเข้ามาในราชอาณาจักรเพิ่มขึ้น นอกจากนี้ มีการบูรณาการกับหน่วยงานบังคับใช้กฎหมายอื่นทั้งในและต่างประเทศอย่างต่อเนื่อง อาทิ ทหาร กอ.รมน. ป.ป.ส. บช.ปส. กรมอุทยานแห่งชาติ สัตว์ป่า และพันธุ์พืช สํานักงานสภาความมั่นคงแห่งชาติ สถานทูตต่าง ๆ องค์การตํารวจสากล (Interpol) สํานักงานป้องกันและปราบปรามยาเสพติด (Drug Enforcement Administration: DEA) เป็นต้น เพื่อแลกเปลี่ยนข้อมูลการข่าวระหว่างกัน
สําหรับการตรวจพบการกระทําความผิดตามกฎหมายศุลกากรประจําเดือนตุลาคม 2564 มีจํานวน 1,368 คดี คิดเป็นมูลค่ารวม 317.8 ล้านบาท มีผลงานที่น่าสนใจ ดังนี้
1. ผลการจับกุมยาเสพติด
เมื่อวันที่ 25 ตุลาคม 2564 กรมศุลกากรร่วมกับเจ้าหน้าที่ ป.ป.ส. เจ้าหน้าที่ตํารวจ บช.ปส. และ เจ้าหน้าที่ ศรภ. ได้จับกุมผู้โดยสารสัญชาติไทยที่จะเดินทางออกจากท่าอากาศยานสุวรรณภูมิ พบของกลางยาเสพติดให้โทษประเภท 1 (เมทแอมเฟตามีนหรือไอซ์) น้ําหนักรวมสิ่งห่อหุ้มประมาณ 4,560 กรัม มูลค่า 15.9 ล้านบาท
ทั้งนี้ สถิติการตรวจยึดยาเสพติดและวัตถุออกฤทธิ์ต่อจิตและประสาทในเดือนตุลาคม 2564 มีจํานวน 8 คดี มูลค่า 216.15 ล้านบาท
2. ผลการจับกุมบุหรี่
เมื่อวันที่ 16 ตุลาคม 2564 กรมศุลกากรโดยกองสืบสวนและปราบปราม และด่านศุลกากรท่าอากาศยานหาดใหญ่ ได้ส่งชุดสืบสวนปราบปรามเคลื่อนที่เร็ว ได้ใช้อํานาจตามหมายค้นของศาลจังหวัดสงขลาเข้าตรวจค้นอาคารพาณิชย์ และห้องเช่าในพื้นที่ ต.ควนรู อ.รัตภูมิ จ.สงขลา ผลการตรวจค้นพบบุหรี่มีเมืองกําเนิดจากต่างประเทศ และโดยไม่มีหลักฐานผ่านพิธีการศุลกากรมาแสดง จํานวน 1,588 ลัง 434,500 ซอง 8,621,200 มวน มูลค่า 39.1 ล้านบาท
ทั้งนี้สถิติการจับกุมบุหรี่และบุหรี่ไฟฟ้าในเดือนตุลาคม 2564 ได้แก่ 1. บุหรี่ จํานวน 84 คดี มูลค่า 42 ล้านบาท 2. บารากู่ บารากู่ไฟฟ้า บุหรี่ไฟฟ้า และอุปกรณ์ จํานวน 21 คดี มูลค่า 629,370 บาท
3. ผลการจับกุมน้ํามันเชื้อเพลิง(ดีเซล)
เมื่อวันที่ 17 ตุลาคม 2564 กรมศุลกากรโดยกองสืบสวนและปราบปราม ได้นําเรือศุลกากร ออกปฏิบัติการลาดตระเวนตามคําสั่งของผู้บังคับบัญชา ที่บริเวณท้ายเกาะสีชัง พบกับเรือบรรทุกน้ํามัน จึงได้เข้าทําการตรวจค้น ผลการตรวจค้นพบน้ํามันดีเซล บรรจุอยู่ภายในระวางถังเก็บน้ํามัน และมีเมืองกําเนิดต่างประเทศ แต่ไม่พบหลักฐานการเสียภาษี ปริมาณ 50,000 ลิตร มูลค่า 1.4 ล้านบาท
ทั้งนี้ สถิติการจับกุมน้ํามันเชื้อเพลิงในเดือนตุลาคม 2564 ได้แก่ 1. น้ํามันดีเซล จํานวน 25 ราย ปริมาณ 53,560 ลิตร มูลค่า 1,474,994 บาท 2. น้ํามันเบนซิน จํานวน 6 ราย ปริมาณ 570 ลิตร มูลค่า 14,698 บาท